stanford-oval/wikipedia huggingface dataset:
סנאי קרקע קליפורני
מאפיינים

אורכו של סנאי הקרקע הקליפורני 30 ס"מ ואורך הזנב 15 ס"מ. משקלו הממוצע 280–730 גרם. הסנאים בעלי פרווה כסופה אפורה ומנומרת בלבן והראש לבן עם פס חום על קצה ראשו. הזנב ארוך ועבה והרגליים קצרות.
הסנאים חיים בצוקים וביערות פתוחים ושדות ברחבי קליפורניה ואורגון ונפוצים גם בוושינגטון ובנבדה. הם מדרימים גם עד חצי האי באחה קליפורניה.
הם ניזונים ממיני זרעים, ירקות, פרחים, שורשים, פטריות וגם מחרקים ומביצים שהם מוצאים. שיניהם הקדמיות עוזרות בהתמודדות עם אגוזים וזרעים קשים.
הטורפים העיקריים שלהם הם נחשי עכסן וכן עיטים, שונרים, גיריות אמריקאיות, רקונים, שועלים והרמינים. הסנאים חיים בחבורות בהם ישנו זקיף המשמיע קריאות אזעקה למראה טורף ונותן אות לכולם לברוח.
הערות שוליים

| --- | --- |
בקרת זהויות :  NLI: 987007293772105171
עורק החישור החוזר

| --- | --- |

 שיוך:  branch of radial artery 
 תיאור ב:  האנטומיה של גריי (מהדורה 20) (594) 
 מזהים
 לטינית (TA98):  Arteria recurrens radialis 
 טרמינולוגיה אנטומיקה:  A12.2.09.028 
 TA2 (2019):  4642 
 FMA:  22748 
 
עורק החישור החוזר מתפצל מעורק החישור בחלקה התחתון השמאלי של התמונה.
עוֹרֵק הַחִשּׁוּר הַחוֹזֵר (TA: arteria recurrens radialis) הוא עורק באזור המרפק המסתעף מעורק החישור ומשתתף באספקת הדם לשרירים באמה ולמפרק זה.
עורק החישור החוזר הוא העורק הראשון המסתעף מעורק החישור, עת הוא מסתעף מיד לאחר התפצלותו של עורק החישור מעורק הזרוע. העורק עולה בין ענפיו של עצב החישור, על פני השריר הגבן, ולאחר מכן בין שריר הזרוע והחישור לשריר הזרוע, תוך שהוא מספק דם לשרירים אלה. בסופו משיק העורק לחלקו הסופי של העורק העקיף החישורי שמקורו בעורק הזרוע העמוק.
עמנואל ואניוני

עמנואל ואניוני (באנגלית: Emmanuel Wanyonyi; נולד ב-1 באוגוסט 2004) הוא אתלט קנייתי, סגן אלוף העולם (בודפשט 2023) ואלוף העולם עד גיל 20 (ניירובי 2021) בריצת 800 מטר.
ביוגרפיה

ואניוני נולד בקניה.
ביוגרפיה > 2021 > אלוף העולם עד גיל 20

באליפות העולם עד גיל 20 שנערכה בשנת 2021 בניירובי שבקניה זכה ואניוני במדליית זהב בריצת 800 מטר בשיא אליפות חדש של 1:43.76 דקות, לפני מוחמד עלי גוואנד מאלג'יריה (1:44.45 דקות) ונואה קיבט מקניה (1:44.88 דקות).
ביוגרפיה > 2022

באליפות העולם שנערכה בשנת 2022 ביוג'ין, אורגון שבארצות הברית סיים ואניוני במקום הרביעי בריצת 800 מטר בתוצאה של 1:44.54 דקות.
ביוגרפיה > 2023 > סגן אלוף העולם

באליפות העולם שנערכה בבודפשט, הונגריה באוגוסט זכה במדליית כסף בריצת 800 מטר בתוצאה של 1:44.53 דקות, אחרי מרקו ארופ מקנדה (1:44.24 דקות), ולפני בן פטיסון מהממלכה המאוחדת (1:44.83 שניות).
ביוגרפיה > 2024

במסגרת ליגת היהלום שנערכה בפריז ב-7 ביולי 2024 סיים שני בריצת 800 מטר בשיא אישי חדש של 1:41.58 דקות, אחרי ג'מאל סג'אתי מאלג'יריה (1:41.56 דקות) ולפני גבריאל טואל מצרפת (1:41.61 דקות) ואת התוצאה הרביעית בטיבה בכל הזמנים.
שיאים אישיים > אצטדיון

ריצת 800 מטר: 1:41.19 דקות (2024)
עונת 2004/2005 בליגה האדריאטית

| --- | --- |

 תאריך התחלה:  6 באוקטובר 2004
 תאריך סיום:  1 במאי 2005
 מספר משתתפות:  16
 מארחת:  שלבי הגמר:  היכל פיוניר, בלגרד
 זוכה:  סרביה ומונטנגרו המופארם
 מספר משחקים:  247
 השחקן המצטיין:  סרביה ומונטנגרו דלאן מילוייביץ', פרטיזן בלגרד
 מלך הסלים:  סרביה ומונטנגרו דלאן מילוייביץ', פרטיזן בלגרד  21.77 למשחק
 מלך הריבאונדים:  סרביה ומונטנגרו דלאן מילוייביץ', בודוצ'נוסט  8.42 למשחק
 מלך האסיסטים:  קרואטיה רוקו אוקיץ', ספליט  4.35 למשחק
 → 2003/20042005/2006 ←
 
עונת 2004/2005 בליגה האדריאטית הייתה העונה הרביעית של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 4 קבוצות, קרואטיה - 5 קבוצות, בוסניה והרצגובינה - 2 קבוצות, סרביה ומונטנגרו - 5 קבוצה.
המשחק הראשון התקיים ב-6 באוקטובר 2004 ותחרות הסתיימה ב-1 במאי 2005. בתחרות השתתפו 16 קבוצות.
התחרות כללה העונה הסדירה (30 סיבובים) ושלב פלייאוף בהשתתפות שמונה קבוצות.
העונה הסתיימה בניצחון של המופארם מסרביה ומונטנגרו.
טבלת הליגה

| מיקום | קבוצה | משחקים | ניצחונות | הפסדים | סלי זכות | סלי חובה | הפרש סלים | נקודות |
| --- | --- | --- | --- | --- | --- | --- | --- | --- |
| 1. | סרביה ומונטנגרו המופארם | 30 | 22 | 8 | 2591 | 2426 | 165 | 52 |
| 2. | סרביה ומונטנגרו פרטיזן בלגרד | 30 | 20 | 10 | 2539 | 2386 | 153 | 50 |
| 3. | סרביה ומונטנגרו הכוכב האדום בלגרד | 30 | 20 | 10 | 2489 | 2260 | 229 | 50 |
| 4. | סלובניה יוניון אולימפיה | 30 | 20 | 10 | 2480 | 2348 | 132 | 50 |
| 5. | סרביה ומונטנגרו רפלקס | 30 | 20 | 10 | 2422 | 2302 | 120 | 50 |
| 6. | קרואטיה ציבונה | 30 | 19 | 11 | 2560 | 2334 | 226 | 49 |
| 7. | קרואטיה זאדאר | 30 | 19 | 11 | 2491 | 2320 | 171 | 49 |
| 8. | בוסניה והרצגובינה בוסנה סרייבו | 30 | 18 | 12 | 2425 | 2395 | 30 | 48 |
| 9. | סלובניה פיבוווארנה ליאשקו | 30 | 16 | 14 | 2224 | 2108 | 116 | 46 |
| 10. | סלובניה סלובן ליובליאנה | 30 | 15 | 15 | 2352 | 2356 | 4- | 45 |
| 11. | קרואטיה שיבנקה שיבניק | 30 | 11 | 19 | 2310 | 2516 | 206- | 41 |
| 12. | קרואטיה זאגרב | 30 | 11 | 19 | 2404 | 2547 | 143- | 41 |
| 13. | בוסניה והרצגובינה שירוקי | 30 | 9 | 21 | 2208 | 2459 | 251- | 39 |
| 14. | סרביה ומונטנגרו בודוצ'נוסט פודגוריצה | 30 | 9 | 21 | 2323 | 2540 | 217- | 39 |
| 15. | קרואטיה ספליט | 30 | 6 | 24 | 2284 | 2476 | 192- | 36 |
| 16. | סלובניה הליוס | 30 | 5 | 25 | 2171 | 2500 | 329- | 35 |
1 2 3  לא השתתפה בליגה בעונת 2005/2006
פלייאוף

המשחקים נערכו בהיכל פיוניר, בלגרד.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר | רבע גמר |  |  | חצי גמר | חצי גמר |  |  | גמר | גמר |
:  
|  | 29 באפריל | 29 באפריל |   |   |  |  |   |   |  |  |
|  | 29 באפריל | 29 באפריל |   |   |  |  |   |   |  |  |
|  |  סרביה ומונטנגרו המופארם |  84 |   |   |  |  |   |   |  |  |
|  |  סרביה ומונטנגרו המופארם |  84 |   |   | 29 באפריל | 29 באפריל |   |   |  |  |
|  |  בוסניה והרצגובינה בוסנה סרייבו |  69 |   |   | 29 באפריל | 29 באפריל |   |   |  |  |
|  |  בוסניה והרצגובינה בוסנה סרייבו |  69 |   |   |  סרביה ומונטנגרו המופארם |  88 |   |   |  |  |
|  | 29 באפריל | 29 באפריל |   |   |  סרביה ומונטנגרו המופארם |  88 |   |   |  |  |
|  | 29 באפריל | 29 באפריל |   |   |  סרביה ומונטנגרו רפלקס |  90 |   |   |  |  |
|  |  סלובניה יוניון אולימפיה |  80 |   |   |  סרביה ומונטנגרו רפלקס |  90 |   |   |  |  |
|  |  סלובניה יוניון אולימפיה |  80 |   |   |  |  |   |   | 1 במאי | 1 במאי |
|  |  סרביה ומונטנגרו רפלקס |  91 |   |   |  |  |   |   | 1 במאי | 1 במאי |
|  |  סרביה ומונטנגרו רפלקס |  91 |   |   |  |  |   |   |  סרביה ומונטנגרו המופארם |  89 |
|  | 29 באפריל | 29 באפריל |   |   |  |  |   |   |  סרביה ומונטנגרו המופארם |  89 |
|  | 29 באפריל | 29 באפריל |   |   |  |  |   |   |  סרביה ומונטנגרו פרטיזן בלגרד |  76 |
|  |  סרביה ומונטנגרו פרטיזן בלגרד |  99 |   |   |  |  |   |   |  סרביה ומונטנגרו פרטיזן בלגרד |  76 |
|  |  סרביה ומונטנגרו פרטיזן בלגרד |  99 |   |   | 29 באפריל | 29 באפריל |   |   |  |  |
|  |  קרואטיה זאדאר |  72 |   |   | 29 באפריל | 29 באפריל |   |   |  |  |
|  |  קרואטיה זאדאר |  72 |   |   |  סרביה ומונטנגרו פרטיזן בלגרד |  87 |   |   |  |  |
|  | 29 באפריל | 29 באפריל |   |   |  סרביה ומונטנגרו פרטיזן בלגרד |  87 |   |   |  |  |
|  | 29 באפריל | 29 באפריל |   |   |  סרביה ומונטנגרו הכוכב האדום בלגרד |  85 |   |   |  |  |
|  |  סרביה ומונטנגרו הכוכב האדום בלגרד |  73 |   |   |  סרביה ומונטנגרו הכוכב האדום בלגרד |  85 |   |   |  |  |
|  |  סרביה ומונטנגרו הכוכב האדום בלגרד |  73 |   |   |  |  |   |   |  |  |
|  |  קרואטיה ציבונה |  71 |   |   |  |  |   |   |  |  |
|  |  קרואטיה ציבונה |  71 |   |   |  |  |   |   |  |  |
סנאי קרקע הררי

| סנאי קרקע הררי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי סנאי
משפחה:: סנאיים
תת־משפחה:: סנאיי קרקע
סוג:: סנאי קרקע
מין:: סנאי קרקע הררי
שם מדעי
 Xerus princeps ‏תומאס, 1929

סנאי קרקע הררי (שם מדעי: Xerus princeps) הוא מין מכרסם מהסוג סנאי קרקע החי במחילות ולא על העצים כמו שאר הסנאים. הוא נפוץ באפריקה שמדרום לסהרה.
מאפיינים

סנאי זה דומה מאוד במראהו לסנאי כף קרקעי וקשה להבדיל ביניהם, אך סנאי הוא מעט גדול יותר ובעל גולגולת שונה מעט מסנאי הכף עם שיניים כתומות. כמו קרובו הוא בעל 2 פסים לבנים מצידי הגוף וזנבם גדול ורחב. הם בעלי רגליים ארוכות והם משתמשים בהם כדי לעמוד זקוף לאורך זמן. אורכם הממוצע 2-29 ס"מ והזנב 21-28 ס"מ ומשקלם נע בין 490 ל-700 גרם. הגוף בעל פרווה קצרה בצבע חום-קינמון והעיניים גדולות ומוקפות פסים לבנים.
מזון: מזונם של הסנאים כולל זרעים שונים, עלים קטנים, פרחים, פירות וחרקים. הסנאים עומדים ברגליים פשוקות ואוחזים בידיהם הקדמיות במזון, כשהם צמודות אחת לשנייה.
תפוצה: הסנאי חי בטבע באזורים צחיחים והרריים בדרום מערב אפריקה בדרום מזרח אנגולה, מערב נמיביה ומערב דרום אפריקה. הוא נפוץ בעיקר בפארק הלאומי ריצ'טרסוולד.
טורפים: הטורפים העיקריים שלהם הם עופות דורסים שונים. טורפים נוספים הם נחשים גדולים, תנים, נמיות, חתוליים שונים וצבועים. פרט אחד עומד על השמירה ומסתכל למקרה שיופיע טורף וברגע שהוא מגלה הוא משמיע קריאת אזעקה שמבריחה את שאר הסנאים למחילה. מול טורפים קטנים יותר כמו נחשים, הסנאים יתקיפו ביחד את הפולש עד שיברח.
הערות שוליים

↑  סנאי קרקע הררי באתר הרשימה האדומה של IUCN
ערכי המשפחה

ערכי המשפחה הוא מונח המתאר ערכים מסורתיים ותרבותיים הקשורים למשפחה, המבנה המשפחתי, תפקידי המשפחה ותפקידי הפרטים בה.
בניגוד לטוענים כי ערכי המשפחה הם ערכים מסורתיים, ברוב התרבויות המתועדות מודל המשפחה המורחבת היה הנפוץ ביותר. לדוגמה, בארצות הברית הפכה המשפחה הגרעינית לצורה הנפוצה ביותר רק בשנות ה-60 וה-70.
בשיח הפוליטי בארצות הברית, המונח "משפחה מסורתית" מתאר את המשפחה הגרעינית – סביבה לגידול ילדים המורכבת מאב מפרנס, אם מפרנסת וילדיהם הביולוגיים. משפחה החורגת ממודל זה נחשבת למשפחה לא מסורתית. אף על פי שהמשפחה המסורתית נתפסת כמשפחה ה"טיפוסית", פחות מחצי מן הילדים בארצות הברית חיים במשפחה מסורתית בעשור השני של המאה ה-21 (לעומת 61% בשנת 1980 ו-73% בשנת 1960).
בקרב האוכלוסייה היהודית בישראל, משמעות המונח בדרך כלל היא משפחה יהודית, דתית אורתודוקסית והטרוסקסואלית, בעלת שני הורים הנשואים זה לזה בנישואים אורתודוקסיים. כמו כן המונח נמצא בשימוש בדרך כלל בידי דתיים אורתודוקסים על מנת לנגח קהילות שונות שלא עומדות בסטנדרטים של המונח, כגון קהילת הלהט"ב ומשפחות חד הוריות.
הערות שוליים

↑  Parenting Myths And Facts, Npr.org (ארכיון)
↑  History of Nuclear Families, Bebusinessed.com, ‏3 January 2017 (ארכיון)
↑  Gretchen Livingston, Fewer than half of U.S. kids today live in a ‘traditional’ family, Pew Research Center, ‏22 בדצמבר 2014 (באנגלית)
↑  עמליה רוזנבלום, צבי טריגר, ללא מילים, התרבות הישראלית בראי השפה, כנרת דביר, עמ' 243
↑   שירה קדרי-עובדיה, במקום התנחלויות, הזרם החרד"לי עובר להילחם על "ערכי המשפחה", באתר הארץ, 26 ביולי 2019
ערך זה הוא קצרמרבנושא סוציולוגיה. אתם מוזמנים לתרום לוויקיפדיה ו.
עורק החזה והגב

| --- | --- |
 שיוך:  subdivision of subscapular artery, ישות אנטומית מסוימת 
 ניקוז ורידי:  thoracodorsal vein 
 תיאור ב:  האנטומיה של גריי (מהדורה 20) (588) 
 מזהים
 לטינית (TA98):  arteria thoracodorsalis 
 טרמינולוגיה אנטומיקה:  A12.2.09.014 
 TA2 (2019):  4628 
 FMA:  66320 
 מערכת השפה הרפואית המאוחדת:  C0933449 
 
עוֹרֵק הֶחָזֶה וְהַגַּב (TA: arteria thoracodorsalis) הוא עורק באזור עצם השכמה המתפצל מהעורק התת-שכמי ומספק דם לשרירים בגב עצם השכמה. העורק יורד לאורך גבולה הצדי של השכמה, בהמשיכו את המסלול של העורק התת-שכמי, עד לזווית התחתונה של העצם. הוא מספק את השרירים הסמוכים, ובעיקר את שריר הגב הרחיב. העורק גם יוצר השקות עם עורקים נוספים מסביב לשכמה.
| --- | --- |
בקרת זהויות :  TA98: A12.2.09.014 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
עורק החזה הצדי

| --- | --- |

עורק בית השחי וסעיפיו. עורק החזה הצדי הוא העורק השלישי המסתעף ממנו.
 שיוך:  subdivision of subclavian artery, ישות אנטומית מסוימת 
 תיאור ב:  האנטומיה של גריי (מהדורה 20) (588) 
 מזהים
 לטינית (TA98):  arteria thoracica lateralis 
 טרמינולוגיה אנטומיקה:  A12.2.09.011 
 TA2 (2019):  4625 
 FMA:  22674 
 מערכת השפה הרפואית המאוחדת:  C0226421 
 
עוֹרֵק הֶחָזֶה הַצִּדִּי (TA: arteria thoracica lateralis) הוא עורק בבית החזה המסתעף מחלקו השני של עורק בית השחי ומספק דם לחלקיהם הצדיים של בית החזה והשד.
עורק החזה הצדי הוא העורק השלישי המסתף מעורק בית השחי. הוא מתקדם לאורך גבולו התחתון והצדי של שריר החזה הקטן לעבר דופן בית החזה. הוא מספק דם לשריר המסור הקדמי ושולח ענפים דרך בית השחי אל קשרי הלימפה בבית השחי ולשריר התת-שכמי. בנשים העורק מתפצל לענפי השד הצדיים (בעבר נקראו ענפי השד החיצוניים), אשר מסתובבים סביב הקצה החופשי של שריר החזה הגדול ומספקים את השד.
העורק יוצר השקות עם עורק החזה הפנימי, העורק התת-שכמי והעורקים בין-צלעיים, וכן עם ענף החזה של עורק החזה ושיא הכתף.
לעיתים העורק מסתעף מעורק החזה ושיא הכתף, מהעורק הרום-שכמי או מהעורק התת-שכמי, ולא מעורק בית השחי.
| --- | --- |
בקרת זהויות :  TA98: A12.2.09.011 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
סמאש היט קומבו

| --- | --- |

לוגו הלהקה
 מקום הקמה:  צרפת סרנה, צרפת
 תקופת הפעילות:  מ-2004
 סוגה:  ראפ מטאל, ראפקור, מטאלקור, קרוסאובר ת'ראש, דת'קור, דג'נט, נו מטאל
 שפה מועדפת:  צרפתית
 www.smashhitcombo.com
 חברים
 פול "HP" אנרי ברייס "ג'יימס" אינקר מתיו "בולדוזר" וילר בטיסט "באט" אורי שארלי ויק
סמאש היט קומבו (באנגלית: Smash Hit Combo) היא להקת ראפ מטאל מסרנה שבחבל אלזס שבצרפת. יצירתם המוזיקלית משלבת שירה בסגנון ראפקור; ריפים, גראולינג ודאבל בס בסגנון הדת' מטאל; וצרחות וברייקדאון(אנ') בסגנון דת'קור.
היסטוריה > הקמה (2004–2007)

הלהקה הוקמה בשנת 2004 בסרנה שבחבל אלזס, על ידי חברים מרקעים מוזיקליים שונים, מה שהביא לשילוב של ראפ, היפ-הופ וקרוסאובר ת'ראש(אנ') (סגנון המהווה שילוב בין ת'ראש מטאל להארדקור פאנק). לחברי הלהקה עניין משותף במשחקי וידאו, ושירתם עוסקת בנושאים המבקרים את דור המסכים שנוצר, ואת האלימות כתוצאה מהתרבות שיצר. מילות השירים לרוב אלימות, לא מוסריות, גסות וכוללות אזכורים למשחקי מחשב פופולריים כמו "Grand Theft Auto"‏, "Need for Speed", "מריו" ועוד.
לאחר חזרות מאומצות החלה הלהקה להופיע במועדונים קטנים וצברה קהל מעריצים מקומי. באוגוסט 2005 הוציאה הלהקה דמו בדמות מיני-אלבום בשם Next Level שכלל שש רצועות. הלהקה המשיכה להופיע, ובשנת 2007, לאחר שצברה ניסיון של כמה עשרות הופעות, הוציאה מיני אלבום בשם Hardcore Gamer ובו תשע רצועות.
היסטוריה > Nolife ו-Loading‏ (2008–2011)

הלהקה המשיכה לצבור פופולריות, היא החלה להופיע בכל רחבי צרפת והגיעה לכמאה הופעות חיות. היא החלה לחמם להקות מטאל צרפתיות מפורסמות כמו גוז'ירה(אנ'), אנאנסר(צר'), Eths(אנ')‏, X-Vision(צר') ובלאק בומב A(צר'). בסוף 2008 לקחה הלהקה פסק זמן מהופעות במטרה לעבוד על אלבום האולפן הראשון שלה. האלבום יצא לאור במרץ 2009 ונקרא Nolife. את האלבום הפיקו סטפן בוריז וכריסטוף אדריץ'. האלבום זכה לביקורות חיוביות בקרב מבקרי המטאל. מספר שירים מתוכו, למשל "Hardcore Gamer" ו-"Les vertus de la haine" הופיעו בעבר במיני-אלבומים, אך יצאו מחדש באלבום זה בסגנון מוזיקלי שונה ואיכות הפקה עדיפה.
הלהקה יצאה למסע הופעות שליווה את האלבום, ואחריו חזרה לאולפן במטרה להקליט את אריך הנגן הבא שלהם, Loading, גם כן בהפקת כריסטוף אדריץ'. האלבום יצא כשילוב של תקליטור ו-DVD שכלל את כל הקליפים של הלהקה עד אז, וכן מספר סרטונים תיעודיים המתארים את תהליך היצירה. עטיפת האלבום עוצבה בהשראת משחק המחשב "Final Fantasy VII".
לאחר מסע הופעות ממושך שכלל הופעות בצרפת, אירופה, רוסיה וכמה מארצות הגוש המזרחי, חתמה הלהקה על הסכמי חסות עם חברות כמו שכטר גיטרות וארני בול(אנ'), וחתמה על חוזה עם חברת התקליטים הקנדית "Slam Disques", תחתיו הוציאה את אלבום האוסף Génération Test שכלל שירים משני אלבומיה הקודמים. לאחר צאת האלבום יצאה למסע הופעות בצפון אמריקה, יחד עם הלהקות Ok Volca(צר') ו-Never More than Less(צר') הקנדיות.
היסטוריה > Reset ו-Playmore‏ (2012–2017)

באוקטובר 2012 יצא לאור האלבום Reset, שסגנונו היה הראפקור שאפיין את הלהקה. הלהקה יצאה למסע הופעות בצרפת, רוסיה וקוויבק. בנובמבר 2014 הודיעה הלהקה שנפרדה מסולנה דאז, סאמי, והוא הוחלף על ידי מקסים קלר, סולן להקת Boars.
ב-28 במרץ 2015 הוציאה הלהקה את האלבום Playmore שכלל 11 רצועות. באלבום זה שיתפה הלהקה פעולה עם הראפר None Like Joshua והוא כלל שירים בצרפתית ובאנגלית.
היסטוריה > L33T (2017 ואילך)

ב-12 באפריל 2017 פרסמה הלהקה טיזר בערוץ היוטיוב שלה, לקראת אלבומה הבא, L33T, במסגרתו הופיע הראפר None Like Joshua ‏(NLJ) ורמז שישתתף באלבומה הבא של הלהקה.
ב-5 במאי הוציאה הלהקה את השיר "RPG" בליווי קליפ, בערוץ היוטיוב שלה.
שבועיים לאחר מכן, ב-19 במאי, יצא הקליפ השני, "Spin The Wheel". בקליפ זה השתתף בשירה גם NLJ.
האלבום יצא לאור ב-26 במאי, בשתי גרסאות. גרסה בצרפתית, בה מבצע את קטעי הראפ פול "HP" הנרי, וגרסה באנגלית בה מבצע את קטעי הראפ הראפר NLJ. הגרסה האנגלית נחשבת פחות אהודה בקרב דוברי הצרפתית, בעיקר מאחר שהלהקה התגאתה תמיד בשירה בצרפתית.
עם צאת האלבום יצאה הלהקה לסיבוב הופעות בצרפת ובקוויבק, ולאחר מכן הופיעה בפסטיבל Download 2017 בפריז.
חברים

פול "HP" אנרי - שירה
בריס "ג'יימס" אינקר - תופים
מתיו "בולדוזר" וילר - בס
בטיסט "באט" אורי - גיטרה
שארלי ויק - גיטרה
דיסקוגרפיה > אלבומי אולפן

2009 - No Life
2012 - Reset
2015 - Playmore
2017 - L33T
דיסקוגרפיה > אחרים

2005 - Next Level (דמו)
2007 - Hardcore Gamer (מיני-אלבום)
2010 - Loading (מיני-אלבום)
2011 - Géneration Test (אוסף)
2013 - Reset (גרסת קוויבק)
2021 - Reboot (מיני-אלבום)
הערות שוליים

↑  Biographie, French Metal.
↑  Smash Hit Combo – Playmore, ‏26 novembre 2015
↑  Ambiance ta Paris Game Week avec Smash Hit Combo, anotherwhiskyformisterbukowski.com, ‏28 octobre 2016 (בצרפתית)
↑  Smash Hit Combo, Lorraine Presse.
↑  Interview de SMASH HIT COMBO - VS-webzine.com 3144 affichages, www.vs-webzine.com (בצרפתית)
↑  Smash Hit Combo - Playmore, La Grosse Radio, ‏19 avril 2015
↑  SMASH HIT COMBO - 48h feat NLJ - (Official Lyric video), ‏2015-04-07
↑  SMASH HIT COMBO - L33T - (Album Teaser), ‏2017-04-12
↑  SMASH HIT COMBO - RPG - (OFFICIAL VIDEO), ‏2017-05-05
↑  SMASH HIT COMBO - Spin The Wheel - (OFFICIAL VIDEO), ‏2017-05-19
↑  L33T (deluxe edition), Deezer (באנגלית)
↑  Smash Hit Combo & invités au Petit Campus (Montréal), www.facebook.com (בצרפתית)
↑  Download Festival Paris 2017 : l’affiche finale, ‏24 באפריל 2017 (ב־)
↑  L33T tour - Download Festival, ‏14 ביוני 2017 (בצרפתית)
| --- | --- |
בקרת זהויות :  MusicBrainz: 22213780-046d-4600-afc2-b6f79b1d94e0  VIAF: 317274539   WorldCat (עם VIAF): 317274539
פאולוס מחלב

| --- | --- |
 לידה:  1627? חלב, האימפריה העות'מאנית 
 פטירה:  30 בינואר 1669 (בגיל 42 בערך) טביליסי, ממלכת כארתלי 
 שם לידה:  بولس ابن مكاريوس الزعيم الحلبي 
 מדינה:  האימפריה העות'מאנית 
 תפקיד:  ארכידיאקון 
 השקפה דתית:  נצרות אורתודוקסית 
 
"המסע של מקאריוס" מאת פאולוס מחלב, דף מתוך העתק בכתב יד הנמצא במוזיאון הבריטי בלונדון, ובו תיאור "תחילת ארץ הקוזקים"
פאולוס מחלב, בשמו האמיתי בולוס אבן מקאריוס אז-זעים אל חלבי (בערבית: بولس ابن مكاريوس الزعيم الحلبي; ‏1627 - 30 בינואר 1660) היה איש כמורה מלכיתי, נוסע, כרוניקן ומתרגם סורי. בנו של הפטריארך מקאריוס השלישי זאיים של אנטיוכיה. נודע כמלווה של אביו במסעותיו (1659-1652, 1669-1666) ברחבי אנטוליה, לאיסטנבול, לנסיכויות הרומניות ולאכיה ומולדובה, באוקראינה וברוסיה, שמטרתם העיקרית הייתה איסוף תרומות לכנסייתם. 
ספר המסע שכתב נחשב למקור היסטורי ממדרגה ראשונה במיוחד לגבי רוסיה, אוקראינה, נסיכות מולדובה וולאכיה.
פרטים ביוגרפיים

סולוס (פאולוס) זאיים נולד בחאלב, כבנו של האורג והכומר יוסף יוחנא מלטיוס מקאריוס זאיים, שהיה צאצא למשפחה ענייה של נוצרים מלכיתים סורים (סורים אורתודוקסים). התייתם מאמו בשנת לידתו. שפת אמו הייתה ערבית, ידע גם טורקית ויוונית. לא שלט טוב על הערבית הספרותית ואת רשמיו כתב בערבית מדוברת. 

אביו נבחר בשנת 1635 להיות המטרופוליט של חלב ובשנת 1647 הפך לפטריארך של אנטיוכיה. הוא כיהן בין השנים 1648-.1672. פאולוס עשה לימודים דתיים וב-8 במאי 1642 בגיל 15 קיבל הסמכה כ"קורא" (לקטור או אנאגנונטיס). בגיל 17,ב-17 בפברואר 1644 נשא אשה וכעבור שלוש שנים, ב-21 בנובמבר 1647 הוסמך כדיאקון והתמנה לארכידיאקון.
מסעותיו

בין השנים 1659-1652 ליווה פאולוס את אביו, הפטריארך, במסע למוסקבה, ושימש לו למזכיר. 
בין השנים 1656-1654 שניהם ביקרו פעמיים באוקראינה. בדרך היו אורחיו של שליט מולדובה, גאורגה שטפאן (1658-1653) ושל המיטרופוליט של קייב, סילבסטר קוסוב. 
ב-21 ביוני 1654 נפגשו בעיר בוגוסלב עם ההטמאן האוקראיני בוגדן חמלניצקי.
בשנת 1664 יצא שוב עם אביו ויחד עם הפטריארך האורתודוקסי של אלכסנדריה, לביקור במוסקבה.
הפעם חצו את הקווקז, שהו בגאורגיה בין שלהי 1664 ובין תחילת 1666, ובשנת 1666 עברו לרוסיה, מאסטרחן. התארחו בצ'ורני יאר, צאריצין, סראטוב, סימבירסק, ארזאמאס, מורום, ולדימיר (ב 12 באוקטובר) וב-2 בנובמבר 1666 הגיעו למוסקבה.

בדצמבר 1666 שני הפטריארכים השתתפו במשפט נגד הפטריארך ניקון שבעקבותיו הודח הלה ממשרתו. מקאריוס השלישי נשאר במוסקבה עם בנו פאולוס עד 10 ביוני 1668 
בדרך החזרה ממוסקבה, הגיעו לאסטרחן ב-10 באוגוסט 1668 ובספטמבר עברו דרך שמאחה לגאורגיה.

בינואר 1669 נפטר פאולוס בטביליסי (טיפליס), כשהוא רק בן 33. 
שניים מחיבורי רשמיו שכתב שם אבדו.
לפאול מחלב היו שני בנים: אנאניאס וקונסטנטין. אנאניאס הוסמך להיות דיאקון בשנת 1660.
ספריו

פאולוס כתב בשפה הערבית המדוברת את רשמי מסעותיו בספר "מסע מקאריוס, הפטריארך של אנטיוכיה". ספרו משמש מקור חשוב לחקר ההיסטוריה של ולאכיה, במיוחד בנוגע לאירועים העיקריים מימי השליט קונסטנטין שרבאן והמערכה העות'מאנית משנת 1657.
כמו כן חיבר פאולוס "היסטוריה של הפטריארכים של אנטיוכיה".
פאולוס כתב את רוב ספר המסע במוסקבה בשנת 1656, זמן קצר לפני שובו. הוא חיבר את הגרסה המורחבת שלו ככל הנראה בין שנייה המסעות בשנים 1659–1666. 
הספר הופיע בתרגום אנגלי של פ.ס בלפור (Belfour) בשנת 1836 ( The travels of Macarius). התרגום לרוסית מאת ג.א. מורקוס פורסם בשנים 1896-1899, מהדורה חדשה ב-2005. בשנות 1950-1930 הופיע גם תרגום צרפתי, עבודה של התאולוג והמזרחן הרומני ואסילה ראדו (1887 - 1940).
התרגום הראשון לרומנית נערך על ידי אמיליה צ'וראן בשנת 1900.
כתבי היד של הספר נמצאים:
א. במוזיאון הבריטי בלונדון (נקנה בחלב בשנת 1824 על ידי הרוזן פרדריק הילפורד. נכתב מחדש ב 1765, ב־4 כרכים. בשלהי המאה ה-19 נחשב אבוד ולאחר מכן נתגלה שוב.
ב. בספריה הלאומית בפריז - הוא כתב היד הישן ביותר, מהמאה ה-17. נכתב בשני כתבי יד, הייתה השערה שנויה במחלוקת כי כולל גם אוטוגרף של פאולוס מחלב.
ג. במכון למזרחנות בסנט פטרסבורג - גרסה מקוצרת, ב-3 העתקים, אחד (מ-1847) נמצא בהתחלה במחלקת ההשתלמות של משרד החוץ, השני (מ-1849)- תרומה של פרופיר אוספנסקי לספריה הציבורית בפטרסבורג, בארכיון משרד החוץ הסופי בימי שר החוץ, מ.א. אובולנסקי. כמו כן קיים כתב יד שהיה מתנת הפטריארך גרגוריוס הרביעי של אנטיוכיה לצאר ניקולאי השני לרגל מלאת שלוש מאות שנה לשושלת רומנוב. נמסר למכון למזרחנות בסנט פטרסבורג. לפי כתב יד זה ערך גאורגי מורקוס (1846-1911) את תרגומו.
ד. כתב היד בקייב - עותק מהמאה ה-18, נקנה ב-1896 על ידי נ. קרימסקי - נתרם על ידו לאקדמיה המדעים האוקראינית - תרגומו הושלם על ידי טאופיק קזמה
ה. כתב היד מחלב - (1750)
ספריו נערכו על ידי המתרגמים ל-15 כרכים: הראשון מספר על הביקור בקונסטנטינופול, השני על מולדובה ובירתה יאש, השלישי על ולאכיה, הרביעי והתחלת החמישי - על אוקראינה והעיר קייב. החל מהכרך בחמישי מתחיל תיאור המסע שארך כשלוש שנים ברוסיה. הכרך השישי מתאר את הערים קולומנה וטולה, מהשביעי ועד העשירי - דנים בביקור במוסקבה ובמנזר השילוש-סרגייב, הכרך האחד-עשר מוקדש לנובגורוד ולטוור. ארבעת הכרכים האחרונים מתארים את הדרך חזרה לחלב, דרך אוקראינה, מולדובה וולאכיה. הכרך השני-עשר כולל גם את הביקור במנזר סאווין, הכרך השלושה-עשר כולל ביקורים במולדובה וולאכיה, הכרך הארבעה-עשר מתאר את השהייה בוולאכיה והכרך החמישה-עשר את החזרה לסוריה ואת ניהול הפטריארכיה בשנים 1659-1661.
פאולוס תיאר את מוסקבה, על כנסיותיה ומנזריה, תיאר את הקרמלין, את הרחובות העיר ובתיה, וכמו כן את הטקסים הדתיים שהשתתף בהם. הודות לידיעותיו בשפות יצר מגע גם עם אנשים פשוטים, להבדיל מהדיפלומטים ומבקרים אחרים ששאבו את הידע שלהם רק מחצר הצאר והאצילים.
ספר המסע של פאולוס מספק מידע מעניין גם בנוגע לחיי האוקראינים באמצע המאה ה-17. הוא מתאר מנהגים וסגנון החיים שלהם, היבטים מהסכסוכים בין הקוזקים ובין הפולנים, ומגנה את המגנאטים הפולנים על הדיכוי החברתי, הלאומי והדתי של האוקראינים.
הערות שוליים

↑  N.Zharkikh
↑  N.I.Zharkikh
↑  שם
↑  שם
↑  שם
| --- | --- |
בקרת זהויות :  NLI: 987007266331605171  PLWABN: 9810616534605606  BIBSYS: 3022719  GND: 102507341  ISNI: 0000 0003 8286 6256  LCCN: n88028857  NTA: 22952043X  SUDOC: 029092930  VIAF: 487145858252423022742   WorldCat (עם VIAF): 487145858252423022742
סנאי קרקע בלדינג

| סנאי קרקע בלדינג |
| --- | --- |
 סנאי קרקע בלדינג
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי סנאי
משפחה:: סנאיים
סוג:: סנאי ערבה
מין:: סנאי קרקע בלדינג
שם מדעי
 Urocitellus beldingi ‏מריאם, 1888
תחום תפוצה


סנאי קרקע בלדינג (שם מדעי: Urocitellus beldingi) הוא מין של מכרסם קטן ממשפחת הסנאיים המצוי בהרי מערב אמריקה הצפונית בגובה 2,000 עד 3,600 מטרים מאגם טאהו עד הקינגס קניון.